ZAPISNIK
22. sjednice Vijeća Mjesnog odbora Horvati, održane 30. ožujka 2023. u sjedištu Vijeća Mjesnog odbora Horvati, Horvaćanski trg 2, Horvati, s početkom u 19,00 sati.

NAZOČNI: 
Članovi Vijeća: Dubravko Herceg, Siniša Babić, Vjekoslav Palijaš, Martin Širanović (kasnio) i Stjepan Mavračić
Član Vijeća Gradske četvrti Brezovica: Zlatko Katulić 
Stručni referent: Stjepan Tomislav Križanić

Predsjednik Vijeća Vjekoslav Palijaš pozdravlja nazočne otvara sjednicu, utvrđuje da je na sjednici prisutna večina članova Vijeća (4), te se može pravovaljano raspravljati i odlučivati. Prije utvrđivanja dnevnog reda, predsjednik otvara raspravu o zapisniku sa 21. sjednice. U raspravi sudjeluju svi članovi.
Vjekoslav Palijaš zatražio je ispravak o nazočnosti, naime treba nadopisati da je član Vijeća Gradske četvrti Brezovica Zlatko Katulić otišao sa sjednice nakon izglasavanja zapisnika. 
Predsjednik zatvara raspravu i daje na glasanje zapisnik i ispravak sa 21. sjednice Vijeća Mjesnog odbora Horvati.
Jednoglasno (4 „za“), prihvaćen je zapisnik i nadopuna zapisnika sa 21. sjednice.
Predsjednik otvara raspravu o dnevnome redu. Predložene su dvije dodatne točke Korištenje prostora Matija Pipić i Uređenje javne površine u ulici Gorjanci k.č. 849 i 850/4 k.o. Horvati.
Jednoglasno (4 „za“) prihvaćaju se dodatne točke
 Nakon rasprave predsjednik Vijeća daje na glasanje nadopunjeni dnevni red. 
Jednoglasno (4 „za“) je usvojen dnevni red.
DNEVNI RED
1. Izvješće s koordinacije predsjednika Vijeća Gradske četvrti Brezovica sa predsjednicima vijeća mjesnih odbora,
2. Prijedlog zaključka o prijedlogu za izmjenu Plana asfalterskog programa Mjesnog odbora Horvati za 2023.,
3. Prijedlog zaključaka o korištenju sredstava s pozicije ostalih nespomenutih rashoda poslovanja Vijeća Mjesnog odbora Horvati u 2023. – donošenje zaključka,
4. Zahtjev za korištenje prostora Auto Remetinec d.d. – donošenje zaključka,
5. Prijedlog za uređivanje zelene površine na k.č.849 i 850/4 k.o. Horvati
6. Zamolba za korištenje prostora Matija Pipić
7. Pitanja i prijedlozi

Ad. 1. – Izvješće s koordinacije predsjednika Vijeća Gradske četvrti Brezovica sa   
              predsjednicima vijeća mjesnih odbora,

Vjekoslav Palijaš otvorio je prvu točku dnevnoga reda, dao je informacije vezane uz teme koje su bile razmatrane na koordinaciji. Nezadovoljan je načinom rada i komunikacijom od strane vijeća Gradske četvrti, mišljenja je da bi trebala biti bolja. Zatražio je da mu se dostave projekti koji su završeni a vezani su uz MO Horvati, otvorio je raspravu u kojoj su sudjelovali svi članovi Vijeća. 
Vjekoslav Palijaš, obzirom da se više nitko nije javio za riječ zatvara raspravu. 

Ad.2 - Prijedlog zaključka o prijedlogu za izmjenu Plana asfalterskog programa Mjesnog odbora   
           Horvati za 2023.,

Vjekoslav Palijaš otvara drugu točku dnevnoga reda vezanu uz asfalterski program za 2023., daje informacije i otvara raspravu u kojoj su sudjelovali svi članovi Vijeća. 
Dubravko Herceg zatražio je da se poštuje doneseni asfalterski program  i da se odradi ono što je zaključkom o asfalterskom programu izglasano. 
Pod drugom točkom došao je Martin Širanović.
Vjekoslav Palijaš, obzirom da se više nitko nije javio za riječ konstatira da članovi vijeća nisu za promjenu asfalterskog programa te zatvara raspravu a program ostaje kako slijedi:  asfaltiranje ulice Prevendari (200x1,5 metara), asfaltiranje ulice Horvati odvojak kod kbr. 59 (50x3,5 metara), asfaltiranje ulice Horvati odvojak kod kbr. 19 (50x3,5 metara), asfaltiranje javnog puta k.č. 1501/3 k.o. Horvati, asfaltiranje ulice Horvati i asfaltiranje ulice Premužički put


Ad. 3. - Prijedlog zaključaka o korištenju sredstava s pozicije ostalih nespomenutih 
              rashoda poslovanja Vijeća Mjesnog odbora Horvati u 2023. 

Vjekoslav Palijaš otvara treću točku dnevnoga reda Utvrđivanje Plana korištenja sredstava s pozicije ostalih nespomenutih rashoda poslovanja Mjesnog odbora Horvati za 2023., i otvara raspravu u kojoj su sudjelovali svi članovi Vijeća.  
Vjekoslav Palijaš, obzirom da se više nitko nije javio za riječ zatvara raspravu te daje na glasanje slijedeći zaključak.
Jednoglasno (5 „za“), su usvojeni zaključci 
ZAKLJUČAK 
o utrošku sredstava s pozicije ostali nespomenuti rashodi poslovanja


1. Vijeće Mjesnog odbora Horvati odobrava isplatu sredstava iz razdjela 0502, na teret pozicije 303-3299, ostali nespomenuti rashodi poslovanja Vijeća Mjesnog odbora Horvati, u svrhu plaćanja tri cvjetna aranžmana i lampaša povodom Dana mrtvih i dana branitelja u iznosu do 170 eur. 

2. Ovaj se zaključak dostavlja Gradskom uredu za mjesnu samoupravu na postupanje. 


ZAKLJUČAK 
o utrošku sredstava s pozicije ostali nespomenuti rashodi poslovanja


1. Vijeće Mjesnog odbora Horvati odobrava isplatu sredstava iz razdjela 0502, na teret pozicije 303-3299, ostali nespomenuti rashodi poslovanja Vijeća Mjesnog odbora Horvati, u svrhu nabave pribora, sredstva za pranje i čišćenje u iznosu do 500 eur. 

2. Ovaj se zaključak dostavlja Gradskom uredu za mjesnu samoupravu na postupanje


Ad. 4. - Zahtjev za korištenje prostora Auto Remetinec d.d. 

Vjekoslav Palijaš otvara četvrtu točku dnevnoga reda vezanu uz zahtjev Auto remetinec za korištenje prostora povodom registracije traktora i radnih strojeva na području MO Horvati, otvara raspravu u kojoj su sudjelovali svi članovi Vijeća.
Vjekoslav Palijaš, obzirom da se više nitko nije javio za riječ zatvara raspravu te daje na glasanje slijedeći zaključak.
Jednoglasno (5 „za“), je usvojen zaključak 
Z A K LJ U Č A K 
o jednokratnom korištenju prostora mjesne samouprave Horvati

1. Auto Remetinec, Karlovačka cesta 5e, 10 020 Novi Zagreb, odobrava se jednokratno korištenje MO Horvati, dana 11. svibnja 2023., od 08:00 do 17:00 sati. 

2. Prostor iz točke 1. ovog zaključka, koristit će Auto Remetinec, Karlovačka cesta 5e, 10 020 Novi Zagreb, za održavanje tehničkog pregleda radnih strojeva – traktora bez naknade. 

3. Auto Remetinec, Karlovačka cesta 5e, 10 020 Novi Zagreb obvezuju se postupati sa pažnjom dobrog gospodara u korištenju prostora. 

4. O jednokratnom korištenju prostora iz točke 1. ovog zaključka, Gradski ured za mjesnu samoupravu, civilnu zaštitu i sigurnost izdati će odobrenje o korištenju, a u skladu sa ovim zaključkom.


Ad. 5. - Prijedlog za uređivanje zelene površine na k.č.849 i 850/4 k.o. Horvati

Vjekoslav Palijaš otvara petu točku dnevnoga reda vezanu uz uređivanje zelene površinena k.č. 849 i 850/4 k.o. Horvati. Otvara raspravu u kojoj su sudjelovali svi članovi Vijeća. 
Siniša Babić dao je informacije o česticama, naime, radi se o dijelovima navedenih čestica koja se nalaze između igrališta, dvorišta škole i ulice Gorjanci. Problem su zmije, štakori i ostale životinje koje su se namnožile u toj šikari a u blizini je škole, igrališta i djece.
Predlaže se da kada se čestice urede da se na tom djelu postave dvije klupe i stol
Vjekoslav Palijaš, obzirom da se više nitko nije javio za riječ zatvara raspravu te daje na glasanje slijedeći zaključak.
Jednoglasno (5 „za“), je usvojen zaključak 
Z A K LJ U Č A K 
o sanaciji k.č. 849 i 850/4 k.o. Horvati

1 Vijeće Mjesnog odbora Dragonožec, smatra da se k.č. 849 i 850/4 k.o. Horvati trebaju urediti.

2 Vijeće Mjesnog odbora Dragonožec traži da se iz sredstava redovnog održavanja Mjesnog odbora Horvati u 2023., urede k.č. 849 i 850/4 k.o. Horvati. 

3 Ovaj se zaključak dostavlja Vijeću Gradske četvrti Brezovica i Gradskom uredu za mjesnu samoupravu, civilnu zaštitu i sigurnost na postupanje. 


Ad. 6. - Zamolba za korištenje prostora Matija Pipić

Vjekoslav Palijaš otvara šestu točku dnevnoga reda, daje informacije o materijalu i otvara raspravu u kojoj su sudjelovali svi članovi Vijeća. Obzirom da se više nitko nije javio za riječ zatvara raspravu te daje na glasanje slijedeći zaključak.
Jednoglasno (5 „za“), je usvojen zaključak 
Z A K LJ U Č A K 
o jednokratnom korištenju prostora mjesne samouprave Horvati

1. Matiji Pipiću, Pipić breg 2, 10436 Rakov potok, odobrava se jednokratno korištenje MO Horvati, dana 14. travnja 2023. od 17:00 do 23:00 sati. 
2. Prostor iz točke 1. ovog zaključka, koristit će Matija Pipić, Pipić breg 2, 10436 Rakov potok, uz plaćanje naknade. 
3. Matija Pipić, Pipić breg 2, 10436 Rakov potok, obvezuje se postupati sa pažnjom dobrog gospodara u korištenju prostora. 
4. O jednokratnom korištenju prostora iz točke 1. ovog zaključka, Gradski ured za mjesnu samoupravu, civilnu zaštitu i sigurnost izdati će odobrenje o korištenju, a u skladu sa ovim zaključkom.


Ad. 7. – Pitanja i prijedlozi

Vjekoslav Palijaš otvara sedmu točku dnevnoga reda, otvara raspravu.
Zlatko Katulić zamolio je za informaciju vezanu uz T-com.
Vjekoslav Palijaš daje odgovor da se čeka gospođa koja vodi predmet, trenutno je na bolovanju. Problem je i antene koja je postavljena na objektu.
Dubravko Herceg postavio je pitanje vezano uz jednosmjensku nastavu u školi.
[bookmark: _GoBack]Vjekoslav Palijaš dao je informaciju da je Ivica Žuti povukao suglasnost za postavljanje nadstrešnice na bus stanici kod Kralja. 05. travnja 2023. je sastanak o kapitalnim objektima u naselju, obzirom da se više nitko nije javio za riječ, zatvara točku i završava se sjednica. 
Sjednica je trajala do 21,10 sati



KLASA: 024-08/23-003/642
URBROJ: 251-13-11-8/004-23-2
Horvati, 30. ožujka 2023.



Zapisničar
Stjepan Tomislav Križanić

Horvati

 Vjekoslav Palijaš
